**Handlingsplan**

**for**

**Fiskeplejens udsætning af ål i 2018**

 

**”Den Europæiske Union, Den Europæiske Hav- og Fiskerifond. Vi investerer i hav og Fisk”.**

**Indledning**

Denne handlingsplan er målrettet de foreninger og personer som deltager aktivt i udsætninger af ål. Årets fordeling af ål i marine og ferske vandområder er opstillet i skemaer, så det fremgår hvad der bliver sat ud i de enkelte områder. Til de mange som er involveret i udsætningerne og specielt de nye der kommer til, er der udarbejdet en vejledning der beskriver opgaver og ansvar (Bilag 1) og en praktisk vejledning for udsætning af ål (Bilag 2).

Åleudsætningerne i 2018 finansieres af den Europæiske Hav og Fiskerifond samt fiskeplejemidler. Fiskerifonden yder et tilskud på 75 % til de udsætninger som er målrettet den danske forvaltningsplan for ål, det vil sige udsætninger i ferskvand. Fiskerifondens beløb til åleudsætninger i 2018 var reduceret hvilket betyder, at der udsættes færre ål i 2018 ca 1,1 millioner ål mod tidligere ca 1,5 millioner ål. I 2019 forventes midlerne fra fiskerifonden igen at tillade udsætning af ca 1, 5 millioner ål. De marine udsætninger finansieres alene med fiskeplejemidler. Fordelingen af fisk mellem det marine og det ferske vandområde aftales i Fiskeplejens § 7 udvalg.

Udsætningsmaterialet stammer fra glasålsfiskerier i Sydeuropa. Fiskeriet efter glasål foregår fra december til april. I løbet af denne periode opkøber danske dambrugere glasålene og fragter dem til Danmark. Her bliver de fodret og efter en periode på 3-6 måneder har de en vægt på 2-5 gram. DTU Aqua indhenter tilbud hos dambrugerne om levering af sætte-ål på 2-5 gram via et EU udbud. På baggrund af de indkomne tilbud indgås der kontrakt med de dambrugere, der efter sygdomskontrol, (vira og parasitter) af de veterinære myndigheder, kan godkendes som leverandør.

Der udsættes i alt 1.091.000 sætteål i 2018. Fordelingen på det marine område, søer og vandløb fremgår af Tabel 1.

**Tabel 1.** *Overordnet fordeling af sætteål 2018*

|  |  |
| --- | --- |
| **Udsætningsområde** | **Antal** |
| Marint | 130.000 |
| Søer | 666.000 |
| Vandløb | 295.000 |
| **I alt** | **1.091.000** |

**Marine udsætninger**

I de marine områder foretages udsætningerne af fritids- og erhvervsfiskere. Organisationerne for fritidsfiskeri (Dansk Fritidsfiskerforbund og Dansk Amatørfiskerforening) har udpeget en lokal repræsentant samt en erhvervsfiskerrepræsentant for alle hovedområderne. Repræsentanten for fritidsfiskeri er ansvarlig for organisering og gennemførelse af udsætningerne. Kontaktpersonernes opgaver er beskrevet i vedlagte Bilag 1 og en praktisk vejledning for udsætning af ål findes i Bilag 2.

**Fordeling af ålene på hovedområder og underområder**

I de marine områder fordeles ålene i 16 hovedområder, efter antallet af fritidsfiskerlicenser. Udsætningstallene for de enkelte hovedområder fremgår af nedenstående Tabel 2.

**Tabel 2.** *Tabellen viser hvor mange ål hvert hovedområde er tildelt. Fordeling i procent tager udgangspunkt i fritidsfisker-licensernes landsfordeling.*

|  |  |  |  |
| --- | --- | --- | --- |
| **Hoved omr.** | Navn | **Fordeling (%)** | **Antal tusinde**  |
| 1 | Vestlige Limfjord | 3,13 | **4** |
| 2 | Østlige Limfjord | 6,29 | **8** |
| 3 | Vestjyske Fjorde | 5,92 | **8** |
| 4 | Østjylland Nord | 8,40 | **11** |
| 5 | Østjylland Midt | 8,48 | **11** |
| 6 | Østjylland Syd | 4,59 | **6** |
| 7 | Sønderjylland Øst | 6,89 | **9** |
| 8 | Fyn Nord | 8,03 | **10** |
| 9 | Fyn Syd | 7,89 | **10** |
| 10 | Sjællands Fjorde | 8,18 | **11** |
| 11 | Øresund | 11,76 | **15** |
| 12 | Sydsjælland | 7,33 | **10** |
| 13 | Vestsjælland | 2,92 | **4** |
| 14 | Lolland | 5,79 | **8** |
| 15 | Falster | 2,66 | **3** |
| 16 | Bornholm | 1,75 | **2** |
| **I alt** |  | **100** | **130** |

Udsætningerne fordelt på underområder fremgår af nedenstående Tabel 3.

Bornholm får ikke tildelt ål hvert år på grund af transportomkostningerne. Bornholm er sidste gang tildelt ål i 2014. I den Vestlige Limfjord (hovedområde 1) mangler en kontaktperson og fiskene blev derfor udsat i det tilstødende hovedområde 2.

**Tabel 3.** *Fordeling af de marine åleudsætninger på hoved- og underområde i 2018.*

|  |  |  |  |  |  |
| --- | --- | --- | --- | --- | --- |
| Hovedområde | Underområde | Afgrænsning |   |   | Antal |
| 2 | 6001 | Langerak |  |  | 6.000 |
| 2 | 6002 | Ålborg - Østerby (Gjøl) |  |  | 6.000 |
| 3 | 6204 | Mandø |  |  | 4.000 |
| 3 | 6205 | Rømø |  |  | 4.000 |
| 4 | 5904 | Læsø |  |  | 11.000 |
| 5 | 5810 | Samsø Vest & Tunø |  |  | 5.000 |
| 5 | 5811 | Samsø Øst - stavns fjord |  |  | 6.000 |
| 6 | 5712 | Kolding Fjord |  |  | 6.000 |
| 7 | 5705 | Åbenrå Fjord |  |  | 9.000 |
| 8 | 5515 | Gamborg Fjord - Middelfart |  |  | 10.000 |
| 9 | 5510 | Fåborg Fjord |  |  | 5.000 |
| 9 | 5510 | Skarø - Lyø |  |  | 5.000 |
| 10 | 5201 | Roskilde Fjord |  |  | 5.000 |
| 10 | 5202 | Isefjord |  |  | 6.000 |
| 11 | 5204 | Gilleleje - Helsingør |  |  | 5.000 |
| 11 | 5205 | Helsingør - Amager |  |  | 5.000 |
| 11 | 5206 | Køge Bugt |  |  | 5.000 |
| 12 | 5301 | Storstrømmen |  |  | 5.000 |
| 12 | 5302 | Karrebæksminde Bugt m. Fjorde |  |  | 5.000 |
| 13 | 5203 | Hundested - Gilleleje |  |  | 4.000 |
| 14 | 5407 | Smålandsfarvandet m. øer |  |  | 8.000 |
| 15 | 5401 | Grønsund |  |  | 5.000 |
|   |   | I alt |   |   | 130.000 |

**Ferskvandsudsætninger**

**Udsætninger i vandløb**

Ansvarlig for at gennemføre åleudsætninger i vandløb er sportsfiskerforeninger og fritidsfiskere og kommuner. I 2018 udsættes i alt 295.000 sætteål. Udsætningerne i vandløb foretages i henhold til de udsætningsplaner og anvisninger for ål, der sammen med denne handlingsplan sendes til de relevante udsætningsansvarlige samt til Fiskerikontrollen. Antallet af ål der sættes ud i de enkelte vandløb fremgår af Tabel 4.

**Tabel 4.** *Udsætning af ål i vandløb 2018.*

|  |  |  |  |
| --- | --- | --- | --- |
| **Vandsystem** | **Art** | **Størrelse** | **Antal** |
| Brende Å |  ål  |  2-5g  | 10.000 |
| Grenå |  ål  |  2-5g  | 25.000 |
| Karup å  |  ål  |  2-5g  | 10.000 |
| Kongeå |  ål  |  2-5g  | 25.000 |
| Odense Å |  ål  |  2-5g  | 25.000 |
| Ribe Å |  ål  |  2-5g  | 25.000 |
| Simested å |  ål  |  2-5g  | 10.000 |
| Skjern Å |  ål  |  2-5g  | 10.000 |
| Sneum Å |  ål  |  2-5g  | 10.000 |
| Suså |  ål  |  2-5g  | 25.000 |
| Uggerby Å |  ål  |  2-5g  | 20.000 |
| Varde Å  |  ål  |  2-5g  | 25.000 |
| Vejle Å  |  ål  |  2-5g  | 20.000 |
| Vidåen  |  ål  |  2-5g  | 25.000 |
| Voer Å |  ål  |  2-5g  | 20.000 |
| Århus Å |  ål  |  2-5g  | 10.000 |
| **I alt** |  |  | **295.000** |

**Udsætninger i søer**

Ansvarlig for udsætninger i søer er fiskeriforeninger, fritidsfiskere og lodsejere. I 2018 udsættes i alt 666.000 ål i søer. Heraf er 33.000 ål med 50 % tilskud (Tabel 5) og 633.000 ål med 100 % tilskud (Tabel 6).

**Tabel 5.** *Udsætning i søer med 50 % tilskud****.***

|  |  |  |  |
| --- | --- | --- | --- |
| **Sø** | **Art** | **Størrelse** | **Antal** |
| Arreskov sø | ål | 2-5 g | 20.000 |
| Mossø | ål | 2-5 g | 3.000 |
| Arresø  | ål | 2-5 g | 10.000 |
| **I alt**  |  |  | **33.000** |

**Tabel 6**. *Udsætning i søer med 100 % tilskud*

|  |  |  |  |
| --- | --- | --- | --- |
| **Sønavn**  | **Art**  | **Størrelse** | **2018** |
| Brabrand sø | Ål | 2-5 g | 50.000 |
| Bygholm sø | Ål | 2-5 g | 15.000 |
| Egå Engsø | Ål | 2-5 g | 50.000 |
| Esrum Å laugh | Ål | 2-5 g | 35.000 |
| Gentoffte, Lyngby, Bagsværd, Gyrstinge og Søndersø | Ål | 2-5 g | 35.000 |
| Gødstrup sø | Ål | 2-5 g | 10.000 |
| Hald Sø | Ål | 2-5 g | 30.000 |
| Haraldsted Sø og Gyrstinge Sø | Ål | 2-5 g | 28.000 |
| Hinge sø | Ål | 2-5 g | 5.000 |
| Jels sø | Ål | 2-5 g | 25.000 |
| Kruså Møllesø | Ål | 2-5 g | 6.000 |
| Legind sø | Ål | 2-5 g | 8.000 |
| Lønnerup Fjord | Ål | 2-5 g | 8.000 |
| Mjels sø | Ål | 2-5 g | 10.000 |
| Mossø | Ål | 2-5 g | 20.000 |
| Nordborg sø | Ål | 2-5 g | 10.000 |
| Ove Sø | Ål | 2-5 g | 8.000 |
| Ravnsø, Knudsø | Ål | 2-5 g | 24.000 |
| Silkeborg søerne | Ål | 2-5 g | 50.000 |
| Stilling Solbjerg sø | Ål | 2-5 g | 25.000 |
| Stubbe sø | Ål | 2-5 g | 25.000 |
| Sundby sø | Ål | 2-5 g | 8.000 |
| Sunds sø | Ål | 2-5 g | 20.000 |
| Tørning sø | Ål | 2-5 g | 10.000 |
| Vester Vandet Sø  | Ål | 2-5 g | 40.000 |
| Viborg Nørre og Søndersø | Ål | 2-5 g | 30.000 |
| Ørum sø | Ål | 2-5 g | 8.000 |
| Årslev Engsø | Ål | 2-5 g | 40.000 |
| I alt  |   |   | **633.000** |

**Bilag vedlagt handlingsplanen.**

1. Kontaktpersonernes opgaver ved udsætning af sætteål.
2. Vejledning i udsætning af ål.
3. Udgiftsbilag og kort beskrivelse af udsætning indsendes efter udsætning

til DTU Aqua, Sektion for Ferskvandsfiskeri og -Økologi.

**Bilag 1 – Kontaktpersonernes opgaver og ansvar i forbindelse med udsætning af sætteål.**

Dine opgaver som kontaktperson er:

1. Du skal aftale leveringssted og tidspunkt med:

a) den åleleverandør der leverer sætteål til dit område. Leverandøren vil kontakte dig med hensyn til en aftale. Tag eventuelt selv kontakt til leverandøren se udsætningsskemaet

b) de lokale bådhold der skal foretage selve udsætningen.

2. Aftale med bådholdene hvor fiskene skal sættes ud. Den fordeling af ålene på lokalområder, som er angivet i udsætningsskema og handlingsplan, skal overholdes.

3. Instruere bådholdene i selve den praktiske udsætning (se **Bilag 2**), samt i særlige lokale forhold der skal tages hensyn til.

4. Ved vandløbsudsætninger sørge for at der er indhentet tilladelse fra kommunen til sejlads på vandløbet. **Du behøver ikke som tidligere at, underrette fiskerikontrollen det gør leverandøren.**

1. Sørge for at kontrollere,
* at ålene er sunde og livlige
* at der leveres den mængde der er angivet i handlingsplanen og
* at ålene har den rigtige gennemsnitsstørrelse

Hvis der er tvivl om hvorvidt ålene har **symptomer på sygdom** eller afviger fra den angivne **størrelse** udtages en prøve på 100 ål sammen med leverandøren, hvorefter prøven straks nedfryses. Herefter kontaktes DTU Aqua og/eller fiskerikontrollen.

1. Indsamle kvitteringer for udgifter i forbindelse med udsætningen og udfylde vedlagte regnskabsskema (**Bilag 3**); på bagsiden bedes det kort beskrevet hvordan udsætningen forløb og hvor udsætningen foregik mere præcist. Regnskabsskema og kvitteringer indsendes til: DTU Aqua, Sektion for Ferskvandsfiskeri og -Økologi, Vejlsøvej 39, 8600 Silkeborg.

*Husk: efter overtagelse fra leverandøren er ålene dit ansvar!*

**Bilag 2: Vejledning i udsætning af ål.**

Leverandøren ankommer til udsætningslokaliteten med ålene i vandtanke beriget med ilt eller i flamingokasser. Ålene har fastet i et døgns tid og vil være nedkølede hvilket er vigtigt for overlevelsen under transport. Den mængde ål der ifølge handlingsplanen er afsat til området afvejes sammen med leverandøren.

**Størrelse**

De leverede ål skal, ifølge kontrakten med leverandøren, have en størrelse på **gennemsnitligt 3,5 g**, men de enkelte ål kan variere i størrelse fra 2 til 5 g. Ved denne vægt er ålene mellem 10 og 14 cm lange. *Sætteål på 2 gram er typisk 10 – 11,5 cm lange; på 3,5 gram typisk 11,5 – 13,5cm lange og på 5 gram er fisken 13 – 14,0 cm lange.*

**Antal ål**

Mængden af ål i en leverance findes ved, at veje alle ålene som modtages fra leverandøren og derefter dividere med gennemsnitsvægten af ålene som skal være tæt på **3,5 gram.**

**Det vil sige at 1.000 sætteål vejer ca. 3,5 kg, 10.000 stk. vejer ca. 35 kg!**

**Udsætningstidspunkt**

Udsætningerne skal så vidt muligt foretages **i perioden 15. maj til 1. august** inden vandtemperaturen bliver for høj og iltindholdet ved bunden lavt.

**Udsætningstæthed**

Det er vigtigt at ålene **spredes mest muligt**, både i vandløb, i søer og ved de marine udsæt­ninger. Det er selvsagt lettere at finde skjul og føde når tætheden ikke er for stor. En ål som ikke kan finde skjul bliver hurtigt ædt af f.eks skarv!

**Marine udsætninger**

**Udsætningslokaliteter**

Det er vigtigt at der til udsætningerne vælges biologisk egnede lokaliteter, dvs. områder der byder på **skjul og føde**. Udsætningen sker derfor bedst i områder **med vegetation**, f.eks. i ålegræs- eller tangbælter eller **over stenbund**. Vanddybden bør være fra **0,5** til **2 m.**

Undgå udsætning:-

* hvor der fiskes med slæbende redskaber, som ved f. eks. muslingefiskeri
* på barbund hvor fisken ikke kan finde skjul.

**Forberedelse**

Planlæg på forhånd præcis **hvor ålene skal sættes ud**, så der ikke spildes tid efter de er leveret. Det er en god ide at sejle den planlagte rute igennem inden leveringen.

Hav rigeligt med baljer og lignende klar til at transportere ålene i. Store garnbaljer er velegnede til formålet. Hav en **vægt** parat til afvejning af ålene, eller anmod leverandøren om at medbringe en vægt.

**Opbevaring og udsætning**

Ålen har et hudåndedræt som gør at den kan ”ånde” når ålen er fugtig og i fri luft. Ålene overlever længst når de er afkølede og fugtige. På bådene transporteres ålene i baljer eller kasser, **fugtigt** men absolut **uden** vand. Under transporten til udsætningslokaliteten kan ålene ligge i lag der **ikke** **overstiger 5-7 cm tykkelse**. Det maximale antal ål per båd bør være 15.000, hvilket svarer til 52,5 kg ål.

Baljer eller kasser med ål **overdækkes** med presenninger eller sække for at skærme mod sol og vind - herved forhindres at ålene bliver varme og bliver tørre. Afdækningen må ikke være lufttæt da ålen optager ilt fra luften. Ålene sættes ud så hurtigt som muligt efter levering.

Selve udsætningen kan foretages med en øse, et målekar eller lignende, idet ålene under langsom sejlads forsigtigt hældes ud. Pas på de ikke bliver suget ind og beskadiget i skruen.

**Ferskvandsudsætninger**

**Søer**

Udsætning i søer sker principielt på samme måde som ved udsætning i saltvand.

Ålene spredes på relativt lavt vand, dvs fortrinsvis på dybdermellem **0,5 og 2 m**.

Hvis det er muligt, bør områdermed **vegetation** foretrækkes.

**Vandløb**

Også i vandløb er det vigtigt, at ålene **spredes** mest muligt.

Dette sker bedst ved udsætningfra **kano** **eller båd** i de sejlbare dele af vandløbet. Alternativt kan man med udgangspunkt i vejbroer gå langs kanten og fordele ålene i vandet.

**Husk at kvittere for ålene ved modtagelsen. Herefter er håndtering af ålene *dit* ansvar.**

**Bilag 3 – Åleudsætning: Udgiftsbilag og beskrivelse af udsætningsforløb.**

Foreningens navn / kontaktpersonens navn: ..............................................................................

Vandområdets navn: ................................................................................................................

Leverandør: .............................................................................................................................

Antal ål:.......................................................... Antal kg: ........................................................

Udsætningsdato: ......................................................................................................................

Er udsætningen overværet af Fiskerikontrollen eller af DTU Aqua?

...................................................

Udgifter til transport mv. (bilag og specificeret opgørelse vedlægges): Husk at angive dit konto-nummer!

.....................................

Bemærk at udgifter til fortæring, anskaffelser o.l. ikke kan refunderes.

**En kort beskrivelse af hvor ålene er sat ud bedes skrevet på bagsiden.**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dato Underskrift

Navn:

Adresse:

***Bemærk: skemaet bedes indsendt, også selv om der ikke har været udgifter i forbindelse med udsætningen. Gerne som mail.***

**Indsendes til:**

**DTU Aqua**

**Sektion for Ferskvandsfiskeri,**

**Vejlsøvej 39, 8600 Silkeborg**

**Mail: mip@aqua.dtu.dk**